གནད་དོན་དེའི་ཐོག་ཕྱིར་དྲན་ཏོག་ཙམ་གནང་རྗེས་ཁོང་གིས་ངས་རང་ལ་དབུ་མའི་ལམ་གྱི་ཐོག་ལ་སྐད་ཆ་བཤད་འདོད་ཡོད།རྩོད་པ་རྒྱག་གི་མིན།འགྲེལ་བཤད་རང་རྒྱག་འདོད་ཡོད་ཅེས་གསུངས་ནས།རྒྱལ་སྤྱིའི་འགོ་ཁྲིད་གང་འདྲ་མང་པོ་ཞིག་གིས་ཁོང་དང་མོས་མཐུན་གྱིས་ཁོང་གི་སྲིད་བྱུས་ལ་རྒྱབ་སྐྱོར་བྱེད་ཀྱི་ཡོད་པ་དང་།ཨ་རིའི་སྲིད་འཛིན་ཟུར་པ་ཨོ་བྷ་མས་ཁོང་ལ་དབུ་མའི་ལམ་ལ་རྒྱབ་སྐྱོར་གཙང་མ་ཡོད་པའི་ཡི་གེ་ཕུལ་ཚུལ་སྐོར་འགྲེལ་བཤད་རྒྱས་པོ་གནང་སོང་།དེ་བཞིན་ཁོང་གིས་རྒྱ་ནག་ནང་དུ་རྒྱ་རིགས་གང་འདྲ་མང་པོ་དང་།ལྷག་པར་དུ་ཤེས་ཡོན་པ་མང་པོ་ཞིག་དབུ་མའི་ལམ་གོ་རྟོགས་གསལ་པོ་བྱུང་ནས་རྒྱབ་སྐྱོར་བྱེད་ཀྱི་ཡོད་སྐོར་འགྲེལ་བཤད་གནང་བྱུང་།